# Evalueringskriterier

Tilbyder skal levere et komplett tilbud på vegne av konsortiet basert på krav i kundens behovs- og funksjonsspesifikasjon. Alle tilbydere som oppfyller minstekravene – må krav- vil bli kalt inn til intervju i uke 8 2018.

På bakgrunn av innleverte dokumenter og intervjuet vil 3 parter levere inn sin vurdering som sammen vil resultere i en rangering av tilbyderne.

Tilbudene vil bli vurdert av:

Prosjekteier – Trøndelag fylkeskommune

Eksternt ekspertpanel – representanter fra næringslivet, myndighet og forskning

Prosjektgruppen for fylkeskommunene – representanter fra deltagende fylkeskommuner

De 5 beste tilbudene vil få tilbud om å delta i utviklingsprosjektets første fase. Ved tvil vil prosjekteiers vurdering telle dobbelt.

Tilbudene vurderes med bakgrunn i følgende kriterier:

|  |  |
| --- | --- |
| Område | Vekt (%) |
| Kompetanse | 60 |
| Konsept | 40 |

**Kompetanse**
Utover må krav i kravspesifikasjonen vil deltagere fra verft, forskning og reder/operatør telle positivt. Deltager med nye løsninger/innovasjonspotensial vil vektes positivt. Oppdragsgiver vil vektlegge konsortiets helhet i kompetanse og spisskompetanse inn mot de løsninger som foreslås i konseptet. Referanser vurderes ut ifra suksesskriteriene innovasjonsgrad, gjennomføringsevne og prosessresultat. Med det tillegges det vurderingen at konsortiene må kunne vise evne til å gjennomføre et innovasjonsprosjekt, og at de også må kunne vise til at prosjektene har gitt positive ringvirkninger og at kunden(e) er fornøyd.

**Konsept**Konsepter vurderes ut ifra innovasjonsgrad, realisme, og samlet tjenestetilbud. Tjenestetilbudet vil vektlegges høyest. Under realisme tillegges økonomi vesentlig vekt. Det vil vektlegges at tilbyder kan beskrive hvordan konseptet kan bli en realitet og vise til et sannsynlig teknologiutviklingsløp.